钦定古今图书集成/明伦汇编/氏族典/第523卷 > 薛祥
## 钦定古今图书集成/明伦汇编/氏族典/第523卷 > 薛祥

按《万姓统谱》，祥字彦祥，无为州人。洪武初，为京畿都
曹使。上以萧何、寇恂比之，迁工部尚书，在上前数直
言，全活人辄以千计。丞相李善长、胡惟庸皆恶之，左
迁北平布政使。有惠爱恶祥者，谓天旱，实祥有慝政。
己未春，谪守嘉兴，爱民节用，称为循良。惟庸诛，召入
见，上曰：“奸臣每谗汝，汝何不一言？”祥曰：“臣但自省，何
敢诉人！”复以为工部尚书。